Αποτελεσματικότητα και Ασφάλεια της Τιγεκυκλίνης σε Τυχαιοποιημένες Κλινικές Μελέτες (RCTs): Μετα-ανάλυση.:
Creators: name: Τασίνα, Ευθυμία Γεωργίου
Publisher: name: Aristotle University of Thessaloniki
Year: 2010
Subjects: Τιγεκυκλίνη
Τυχαιοποιημένες Κλινικές Μελέτες
Αποτελεσματικότητα
Tigecycline
Randomized Clinical Trials
Efficacy

description: Η ανάγκη για εύρεση νέων αντιμικροβιακών παραγόντων που να είναι αποτελεσματικοί αλλά και ασφαλείς στη θεραπεία επιπλεγμένων λοιμώξεων κρίνεται επιτακτική, καθώς το φαινόμενο της ανάπτυξης πολυανθεκτικών στελεχών μικροβίων παίρνει όλο και μεγαλύτερες διαστάσεις. Σκοπός της παρούσας διπλωματικής εργασίας ήταν να διερευνήσει την αποτελεσματικότητα και την ασφάλεια της χορήγησης της τιγεκυκλίνης, ενός από τους νεώτερους αντιμικροβιακούς παράγοντες, σε ενήλικες ασθενείς με βαριές και επιπεπλεγμένες λοιμώξεις. Ύστερα από συστηματική ανασκόπηση της διεθνούς βιβλιογραφίας, εντοπίστηκαν 14 τυχαιοποιημένες κλινικές μελέτες που αφορούσαν στην ασφάλεια και την αποτελεσματικότητα του αντιβιοτικού (Συνολικός αριθμός ασθενών~7200). Ακολούθησε μετα-ανάλυση των δεδομένων που παρέχονταν σε αυτές για την αποτελεσματικότητα, την ικανότητα εκρίζωσης παθογόνων από την εστία της λοίμωξης και την ασφάλεια χορήγησης της τιγεκυκλίνης σε σχέση με τα συνήθη χρησιμοποιούμενα θεραπευτικά σχήματα. Για την επεξεργασία των στοιχείων χρησιμοποιήθηκε το πρόγραμμα MetaAnalyst (Beta 3.13). Στατιστικά μέτρα εκτίμησης των εκβάσεων ενδιαφέροντος ήταν οι λόγοι αναλογιών OR συνοδευόμενοι από τα αντίστοιχα 95% διαστήματα εμπιστοσύνης. Έκβαση πρωτεύοντος ενδιαφέροντος ήταν η κλινική αποτελεσματικότητα της τιγεκυκλίνης στους ασθενείς που τυχαιοποιήθηκαν και έλαβαν τουλάχιστον μία δόση φαρμακευτικής αγωγής (c-mITT) και στους ασθενείς που εκτιμήθηκαν κλινικά στο προκαθορισμένο χρονικό διάστημα μετά το πέρας της θεραπείας (CE). Η αποτελεσματικότητα της τιγεκυκλίνης υπολειπόταν αυτής των σχημάτων σύγκρισης στους c-mITT και στους CE ασθενείς. Η παρατήρηση αυτή είχε οριακή στατιστική σημαντικότητα. Μη σημαντικές διαφορές έδειξε η μελέτη της έκβασης αυτής για τους ασθενείς που εκτιμήθηκαν μικροβιολογικά. Η αποτελεσματικότητα του αντιβιοτικού δεν παρουσίασε στατιστικώς σημαντικές διαφορές σε σχέση με τα συγκρινόμενα θεραπευτικά σχήματα όταν μελετήθηκε για το κάθε είδος λοίμωξης ξεχωριστά. Η τιγεκυκλίνη παρουσίασε αυξημένη συχνότητα εμφάνισης ανεπιθύμητων ενεργειών που αφορούσαν κυρίως στο γαστρεντερικό σύστημα. Η ανομοιογένεια των μελετών για την έκβαση αυτή ήταν, ωστόσο, μεγάλη. Μη στατιστικά σημαντικές διαφορές προέκυψαν ανάμεσα στην τιγεκυκλίνη και τα αντιβιοτικά ελέγχου κατά την εκτίμηση της ικανότητας εκρίζωσης του παθογόνου για το συνόλου των μικροβίων που εμπλέκονταν στις υπό μελέτη λοιμώξεις, αλλά τα δείγματα για αυτές τις αναλύσεις ήταν περιορισμένα. Η τιγεκυκλίνη αποτελεί καλή θεραπευτική επιλογή -αλλά όχι καλύτερη από τους συνήθεις χρησιμοποιούμενους αντιμικροβιακούς παράγοντες- στην αντιμετώπιση βαριών και επιπεπλεγμένων λοιμώξεων. Η διενέργεια περισσότερων ερευνών που να παρέχουν στοιχεία για την αποτελεσματικότητά της έναντι πολυανθεκτικών στελεχών μικροβίων θα υποστηρίξει την χρησιμοποίηση της σε λοιμώξεις από ανθεκτικούς μικροοργανισμούς όπου τα άλλα αντιβιοτικά σχήματα αποτυγχάνουν.
description: The need for new antimicrobial agents, both effective and well tolerated, is becoming imperative due to the magnitude of the multidrug resistance effect. The objective of this study was to evaluate the effectiveness and safety of tigecycline, one of the newest antibiotics, at adult patients with serious and complicated infections. After a systematic review of the international literature, 14 Randomized Clinical Trials (RCTs) referring to the effectiveness and safety of the antibiotic were located (total sample size~7200). Meta-analysis of given data for clinical effectiveness, pathogen eradication efficiency and safety of tigecycline compared with the usually used antibiotics was conducted. MetaAnalyst package (Beta 3.13) was used for data analysis. Odds Ratios (OR) with 95% Confidence Intervals (C.I.) were the statistical summary measures. The primary outcomes were the clinical effectiveness of tigecycline in randomized Intention to Treat patients who received at least one dose of study or control therapy (c-mITT) and in clinical evaluated patients (CE) at Test Of Cure visit. Tigecycline was significantly less effective than control antibiotic agents at c-mITT and marginally less effective in CE patients. There were no differences for these outcomes at microbiological evaluated patients. Within different cause of infections, there was no difference in clinical effectiveness between Tigecycline and control antibiotics. Adverse events occurred more frequently when tigecycline was used, and it mainly affected the gastrointestinal system. However the heterogeneity of the included studies for this outcome was large. When evaluating eradication efficiency for all pathogens there was no difference between tigecycline and control regimens but the sample size for these comparisons was limited. Tigecycline seems to be a good choice, although no better from the usually used antimicrobial agents, for the treatment of serious and complicated infections. Further studies providing evidence for antibiotic's eradication efficiency against multidrug resistant pathogens will support its use when empirical coverage of pathogens is warranted.